На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019, 149/2020 и 118/2021), члана 70.став 10. Статута општине Гаџин Хан (,,Сл.лист града Ниша,, бр.10/2019,101/2019), члана 11. Одлуке о буџету општине Гаџин Хан за 2022. годину („Службени лист града Ниша“ број 116/2021) и предлога Службе за буџет, финансије и пореску администрацију број 400-189/22-IV/01 од 22.02.2022. године,

Општинско веће општине Гаџин Хан на седници одржаној 22. фебруара 2022. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о буџету општине Гаџин Хан за 2022. годину (“Службени лист града Ниша” 116/2021):

 **Раздео 5**

 **Програм 15 – Локална самоуправа**

 **0602- 0009 – Текућа буџетска резерва**

 **Функција 130 - Опште услуге**

 **Позиција 66.**

 **Економска класификација 499000 - Средства резерве**

**ОДОБРАВАЈУ СЕ** **597.000,00** динара (петстотинадеведесетседамхиљададинара) Општинској управи општине Гаџин Хан за израду и испоруку мобилијара.

1. Средства из тачке 1. овог предлога распоредити у оквиру

**Раздео 5**

**Програм 15 – ЛОКАЛНА САМОУПРАВА**

**Програмска активност 0602-0001 – Функционисање локалне самоуправе и градских општина**

**Функционална класификација 130 – Опште услуге**

**Позиција 63**

**Економска класификација 512932-Монтирана опрема**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2022. годину и финансијског плана Општинске управе општине Гаџин Хан утврђено је да на горе наведеној економској класификацији нису планирана средства за ове намене.

Наведена средства су потребна за израду и испоруку мобилијара у Гаџином Хану и Гркињи..

Између Општинске управе Општине Гаџин Хан и Војислава Јовановића ПР „Бравар Јовановић“ Прислоница бб, Чачак закључен је Уговор о јавној набавци добара - израда и испорука мобилијара за дечија игралишта број 400-991/21-IV дана 21.12.2021.године.

Чланом 2. Уговора дефинисана је обавеза наручиоца да добављачу плати укупну цену од 597.000,00 динара. Одлуком о буџету општине Гаџин Хан за 2022. годину средства за ове намене нису планирана јер је испорука мобилијара очекивана до краја 2021.године. То је било и планирано Одлуком о другом ребалансу буџета општине Гаџин Хан за 2021.годину. Међутим, испорука није извршена до краја 2021.године већ 17.01.2022. године када је и издата отпремница број 1/22 и Рачун број 1-2022. Чланом 3. Уговора одређен је рок реализације 30 дана од дана потписивања (21.12.2021.) тако да је пренета обавеза за плаћање по овом Уговору у 2022.годину.

Да би се извршила исплата горе наведеног рачуна од 597.000,00 динара средства се издвајају из текуће буџетске резерве

Број: 06-400-104/22-III

У Гаџином Хану, 22.02.2022.године

 ПРЕДСЕДНИК

 ОПШТИНСКОГ ВЕЋА

 Милисав Филиповић